open-index/open-wikipedia-markdown huggingface dataset:
Tuule Kann

**Tuule Kann** (sündinud 5. septembril 1964) on eesti kandlemängija ja -õpetaja.

## Elulugu
Ta lõpetas aastal 1982 Tallinna 2. Keskkooli, õppis kandlemängu Eestis Els Roode ja Leedus Regina Tamošaitienė juures, 1990–1993 täiendas ta end Tallinnas Ene Lukka, Mikk Sarve ja Igor Tõnuristi ning 1993 ja 1998–1999 Sibeliuse Akadeemias Minna Raskineni, Sinikka Kontio, Timo Alakotila, Raoul Björkenheimi jt juures.

Tuule Kann on töötanud kandle- ja pärimusainete õpetajana Tallinnas, Viljandis ja Võrus, tema õpilaste hulka kuuluvad Pille Karras, Leanne Barbo, Juhan Uppin jpt. Tuule Kann õpetab praegu kandlemängu nii Vanalinna Hariduskolleegiumi Muusikakoolis kui ka Georg Otsa nimelises muusikakoolis.

Tuule Kann on esinenud pärimus-, džäss-, vanamuusika- ja nüüdismuusika interpreedina rahvusvahelistel festivalidel. Samuti on ta korraldanud August Pulsti sünniaastapäeva tähistamist, kandlekursusi ning ühismängimisi Soome, Läti, Leedu ja Eesti oma ala meistritega, viinud läbi töötubasid pärimusmuusika kursustel ja laagrites (Leisi Värks, Pirrupuusaare perelaager jne), mänginud sellistes ansamblites nagu Eesti Keeled, Üsna Vaikne Duo ja Suurõ Pilvõ ning korraldanud ansamblite Tuulekandled ja Kannelkond tegevust. Tuule Kann tegeleb ka kandlemuusika uurimise ja kandlemängijate kaardistamisega Eestis, Karjalas, Baltimaades ja Loode-Venemaal.

## Tunnustus
* 2001 Eesti Kultuurkapitali rahvakultuuri sihtkapitali aastapreemia
* 2009 Pärimuskultuuri auhinna laureaat
* 2018 Eesti Folkloorinõukogu pärimuskultuuri auhind Teotugi
* 2019 Valgetähe V klassi teenetemärk
* 2022 Eesti Rahvatantsu ja Rahvamuusika Seltsi tunnustus (Lokulaud) pikaajalise panuse eest valdkonda

## Isiklikku
Tema isa oli graafik ja trükkal Voldemar Kann.

## Viited
Feld am See

**Feld am See** (sloveeni: *Obernšec*) on vald Austria Kärnteni liidumaa Villachi maaringkonnas.

See asub Nocki mägede Gegendi orus Brennsee (või *Feldsee*) kaldal, Mirnocki massiivi (edelas, 2110 m) ja Wöllaner Nocki (kirdes, 2145 m) vahel. Vallaosa on Rauth, vanim asula piirkonnas.

## Ajalugu

Varjuline *Gegend* asustati alles kõrgkeskajal, kui u. 1300. aastal oli selle päikseline põhjakülg raadatud ning 1308. aasta dokumendis on esmamainitud oru nime. Kui Kärnteni Ortenburgi krahvide valduses olid suured mõisad, oli küla nimega *Rauth* (saksa: *Roden*, väljajuuritud) pikka aega olulisim asula kogu piirkonnas.

Feld am See asula ise tekkis protestantliku kihelkonnakiriku ehitamisega 1787. aastal. Kauge Gegendi org oli pikka aega olnud krüptoprotestantismi keskus, kuni 1781. aastal keiser Joseph II poolt välja antud Sallivuspatent vastureformatsiooni tagakiusamised lõpetas. 

Brennsee järv sai nime kohaliku kõrtsi ja piiritusetehase (*Brenn*) järgi, mis asutati 1632. aastal. Tänapäevane vald loodi 1850. aastal; algkool asutati aasta hiljem. 19. sajandi lõpul algas järveümbruse suveturism. Aastatel 1973-1991 olid Feld am See ja Afritz am See üheks omavalitsuseks ühendatud.

## Sõpruslinn

* Wilhermsdorf, Saksamaa, aastast 1988

## Vaatamisväärsused

Peamised vaatamisväärsused:

* Protestantlik Feld am See kirik (ehitatud 1787. aastal)
* Katoliiklik Feld am See kirik (ehitatud 1960. aastal)
* Alpide looduspark Feld am See - hirvepark ja muuseum
* Mirnockriese - legendaarse hiiglase kivikuju

Külastamist väärt kohad:

* Brennsee - üks kahest suplusjärvest
* Afritzer See - teine suplusjärv
* Feldpannalm - maaliline mägikarjamaa

## Viited
Juri Drozdov

**Juri Ivanovitš Drozdov** (vene keeles *Юрий Иванович Дроздов*; 19. september 1925 Minsk, Valgevene NSV – 21. juuni 2017 Moskva) oli vene luurejuht, kindralmajor. 

Teise maailmasõja ajal suunati Juri Drozdov 1944. aastal kohe pärast suurtükiväekooli lõpetamist rindele. Ta osales 1945. aasta kevadel Berliini operatsioonis. Sõja lõpetas Drozdov leitnandi auastmes.

1956. aastal pärast Võõrkeelte Sõjalise Instituudi lõpetamist arvati Drozdov Riikliku Julgeoleku Komitee koosseisu. Ta töötas KGB välisluure residendina Hiina Rahvavabariigis (1964–1968) ja Ameerika Ühendriikides (1975–1979; ametlikult oli ta NSV Liidu alalise esindaja asetäitja ÜRO juures). 

27. detsembril 1979 oli Drozdov Amīni tapmise operatsiooni üks juhte.

Aastatel 1979–1991 oli Drozdov NSV Liidu Riikliku Julgeoleku Komitee Esimese Peavalitsuse ülema asetäitja ja ühtlasi illegaalse luure valitsuse (S Valitsuse) ülem. Juunis 1991 arvati Drozdov reservi.

## Tunnustus
*1945 – Punatähe orden (13 juuni 1945)
*1978 – Punalipu orden
*1980 – Lenini orden
Epp Alatalu

**Epp Alatalu** (sündinud 13. mail 1966) on eesti ajakirjanik ja suhtekorraldaja. 

Ta on õppinud aastatel 1984–1989 Tartu Riiklikus Ülikoolis ajakirjandust; diplomitöös uurinud ajakirja Nõukogude Naine / Eesti Naine lugejat (juhendaja Peeter Vihalemm). Üliõpilasest praktikandina töötas Rakveres ajalehes Punane Täht, Eesti Televisioonis "Aktuaalse kaamera" toimetuses, Eesti Raadio uudiste- ja propagandasaadete toimetuses ning Eesti Raadio korrespondendipunktis Moskvas.

Alatalu on töötanud ajakirjanikuna Eesti Telegraafiagentuuris, ajalehtedes Kaubaleht ja Eesti Ekspress ning teinud kaastööd muudele väljaannetele.
      
Ta oli aastatel 1998–2001 president Lennart Meri pressiesindaja. Ta on töötanud Estonian Airis ja Eesti Hoiupangas infojuhina, Eesti Pärimusmuusika Keskuses Aita Aita! kaasrahastamise projektijuhina ja Eesti Rahva Muuseumis projektijuhina.

Ta on korraldanud üle-eestilist muuseumiööd ning asutanud Tallinna vanalinnas Eesti tarbekunsti ja disaini galeriipoe Kunstiaken. 

1989. aastast kuulub Alatalu Eesti Naisüliõpilaste Seltsi ja 2021. aastast on seltsi auvilistlane. 

Ta on olnud 2013–2015 Eesti Muuseumiühingu juhatuse liige ja on 2019. aastast Jaan Tõnissoni Seltsi juhatuse liige. 

Sügisest 2019 detsembrini 2025 oli ta Eesti Arhitektuurimuuseumi kommunikatsiooni- ja turundusjuht. 

Mais 2021 valiti Alatalu Saaremaa valla Kehila küla vanemaks.

## Isiklikku

Tema ema on Kadi Alatalu (sündinud 1942) ja isa Toomas Alatalu (sündinud 1942), õde on Riin Alatalu (sündinud 1968) ja vend Siim Alatalu (sündinud 1978).
Vehklemine 2020. aasta suveolümpiamängudel

**[[Vehklemine|Vehklemisvõistlused]] [[2020. aasta suveolümpiamängud]]el** Tokyos toimusid 24. juulist kuni 1. augustini 2021. aastal. Algselt kavandatud 25. juulist 2. augustini 2020. aastal toimuma pidanud võistlus lükati koroonapandeemia tõttu edasi ja määrati toimuma aasta hiljem. 

Vehklemises toimus 12 võistlust, seejuures olid esimest korda nii meeskondlikud kui ka individuaalsed võistlused kõigis kolmes relvas nii meestele kui ka naistele.

## Võistluste ajakava

## Tulemused
### Mehed
#### Epee. Individuaalvõistlus
#### Epee. Meeskonnavõistlus
#### Florett. Individuaalvõistlus
#### Florett. Meeskonnavõistlus
#### Espadron. Individuaalvõistlus
#### Espadron. Meeskonnavõistlusvõistlus
### Naised
#### Epee. Individuaalvõistlus



Finaal: 24. juuli
Osavõtjaid: 34
Riike: 18
**[[Vehklemine 2016. aasta suveolümpiamängudel|Olümpiavõitja 2016]]:** Emese Szász, Ungari 
**Ametlikud tulemused:** Finaal


#### Epee. Naiskonnavõistlus



Finaal: 27. juuli
Osavõtjaid: 8 võistkonda
**Ametlikud tulemused:** Kõik matšid


#### Florett. Individuaalvõistlus
#### Florett. Naiskonnavõistlus
#### Espadron. Individuaalvõistlus
#### Espadron. Naiskonnavõistlus

## Välislingid

*Vehklemine Tokyo 2020 veebilehel
*FIE veebileht
Ralsko

**Ralsko** (saksa keeles *Roll*) on linn Tšehhis Libereci maakonnas Česká Lípa ringkonnas. Ralsko asub Česká Lípast umbes 19 km idakagus ja Liberecist ligikaudu 25 km edelas.

Ralsko sai linnaõigused 2006. aastal.

Ralskos asub endine Hradčany sõjaväelennuväli, mis oli aastatel 1968–1991 NSV Liidu õhuväe käsutuses.

## Viited
Luby

**Luby** (saksa keeles * Schönbach*) on linn Tšehhis Karlovy Vary maakonnas Chebi ringkonnas. Luby asub Saksamaa piirist vähem kui 3,5 km kaugusel, Chebist ligi 20 km põhjas ja Karlovy Varyst umbes 32 km läänes.

Asulat on esmamainitud 1149. aastal, linnaõigused sai Luby 1319. aastal.

## Viited
Cotentin

**Cotentin** (prantsuse keeles *Cotentin*, normanni keeles *Cotentîn*) on Prantsusmaa põhjaranniku poolsaar. See ulatub La Manche'i väina suunas loodessse, põhja jääb Suurbritannia saar. Sellest läänes asuvad Kanalisaared ja edelas Bretagne'i poolsaar.

Poolsaar, mille keskuseks on sadamalinn Cherbourg, asub täielikult Normandia piirkonnas Manche'i departemangus.

## Vaata ka
* Bretagne'i poolsaar
* Cherbourg-en-Cotentin

## Välislingid
La Cité de la Mer

**La Cité de la Mer** (prantsuse keeles 'merelinn') on Cherbourgi meremuuseum Prantsusmaal. 2002. aastal avatud muuseum asub vanas kruiisiterminalis, mis on üks  maailma suuremaid *[[art déco]]* stiilis ehitisi.

## Vaata ka
*Le Redoutable (S611)

## Välislingid
* 
* Muuseumi koduleht
Aleksandr Barulin

**Aleksandr Barulin** (vene keeles Александр Николаевич Барулин; 17. november 1944 Nižni Novgorod – 24. juuli 2021 Moskva) oli vene keeleteadlane ja semiootik.

Ta on muuhulgas uurinud vepsa, keti, krimmitatari, laki, šugni, hinalugi, alutori, aguli, lesgi jt keeli. 

## Teoseid
*Barulin, Aleksandr 2002. *Osnovaniya semiotiki: Znaki, znakovye sistemy, kommunikatsiya. Kd 1. Bazovye ponyatiya. Evolyutsionnaya teoriya proishozhdeniya yazyka*. (Stepanov, J., järelsõna). Moskva: Sport i kultura-2000. [Барулин Александр Николаевич 2002. *Основания семиотики: Знаки, знаковые системы, коммуникация. Ч. 1. Базовые понятия. Эволюционная теория происхождения языка*. (Послесловие Ю. С. Степанова.) Москва: Изд-во “Спорт и культура-2000”.]
*Barulin, Aleksandr 2002. *Osnovaniya semiotiki: Znaki, znakovye sistemy, kommunikatsiya. Kd 2. Kratkaya predystoriya i istoriya semotiki (do [[Gottlob Frege|Frege]], [[Charles Peirce|Pirsa]] i [[Ferdinand de Saussure|Sossyura]])*. Moskva: Sport i kultura-2000. [Барулин Александр Николаевич 2002. *Основания семиотики: Знаки, знаковые системы, коммуникация. Ч. 2. Краткая предыстория и история семиотики (до Фреге, Пирса и Соссюра)*. Москва: Изд-во «Спорт и культура-2000».]

## Välislingid
*Teoseid ja biograafia.
Soome 2020. aasta suveolümpiamängudel

**[[Soome]]** osales 2021. aastal Tōkyōs toimuvatel 2020. aasta suveolümpiamängudel. Soomet esindas 46 sportlast 11 spordialal.

Soomele tõid pronksmedali ujuja Matti Mattsson 200 meetri rinnuliujumises ja poksija Mira Potkonen.

## Võistlejad

### Golf
* Matilda Castrén
* Sanna Nuutinen
* Kalle Samooja
* Sami Välimäki

### Kergejõustik
* Lassi Etelätalo, odavise
* Oliver Helander, odavise
* Maria Huntington, seitsmevõistlus
* Reetta Hurske, 100 m tõkkejooks
* Ella Junnila, kõrgushüpe
* Jarkko Kinnunen, 50 km käimine
* Annimari Korte, 100 m tõkkejooks
* Silja Kosonen, vasaraheide
* Sara Kuivisto, 800 m ja 1500 m jooks
* Toni Kuusela, kettaheide
* Elmo Lakka, 110 m tõkkejooks
* Elina Lampela, teivashüpe
* Viivi Lehikoinen, 400 m tõkkejooks
* Wilma Murto, teivashüpe
* Kristiina Mäkelä, kolmikhüpe
* Aleksi Ojala, 50 km käimine
* Veli-Matti Partanen, 50 km käimine
* Kristian Pulli, kaugushüpe
* Topi Raitanen, 3000 m takistusjooks
* Camilla Richardsson, 3000 m takistusjooks
* Senni Salminen, kolmikhüpe
* Krista Tervo, vasaraheide

### Laskmine
* Eetu Kallioinen, kaarrada
* Satu Mäkelä-Nummela, kaevikrada
* Lari Pesonen, kaarrada

### Maadlus
* Elias Kuosmanen, 130 kg
* Arvi Savolainen, 97 kg

### Poks
* Mira Potkonen, 60 kg

### Purjetamine
* Akseli Keskinen, nacra 17
* Sinem Kurtbay, nacra 17
* Tuuli Petäjä-Sirén, purjelaud RS: X
* Kaarle Tapper, Laser
* Tuula Tenkanen, Laser Radial

### Ratsutamine
* Henri Ruoste, koolisõit

### Rulasõit
* Lizzie Armanto, pargivõistlus

### Sulgpall
* Kalle Koljonen

### Ujumine
* Ida Hulkko, 100 m rinnuli
* Mimosa Jallow, 100 m selili
* Ari-Pekka Liukkonen, 50 m vabalt
* Matti Mattsson, 200 m rinnuli
* Fanny Teijonsalo, 50 m vabalt

### Vibulaskmine
* Antti Vikström

## Viited

## Välislingid
* https://www.olympiakomitea.fi/
Žebrák

**Žebrák** (saksa keeles *Bettlern*) on linn Tšehhis Kesk-Tšehhi maakonnas Berouni ringkonnas. Žebrák asub Berounist umbes 17 km ja Praha kesklinnast ligikaudu 54 km edelas.

Asulat on esmamainitud 1280. aastal, linnaõigused sai Žebrák 1396. aastal.

## Viited
Horní Benešov

**Horní Benešov** (kuni 1926. aastani **Benešov**, saksa keeles *Bennisch*) on linn Tšehhis Morava-Sileesia maakonnas Bruntáli ringkonnas. Horní Benešov asub Poola piirist 14 km kaugusel, Bruntálist umbes 10 km idas ja Ostravast ligikaudu 50 km lääneloodes.

Horní Benešov paikneb merepinnast 568 meetri kõrgusel.

Asulat on esmamainitud kaevandusasulana 1226. aastal. Benešovi hõbekaevandused olid ühed vanemad riigis. Ametlikult rajati linn 1253. aastal ja linnaõigused kinnitati 1271. aastal.

## Viited
Oceanic

**Oceanic** oli mitme laeva nimi:

* Oceanic 1870. aastal ehitatud laev, White Star Line
* Oceanic 1899. aastal ehitatud laev,  White Star Line
* Oceanic lõpetamata jäänud laev, White Star Line
* Independence, Oceanic, 1974 Oceanic Independence, 1975–1982 Oceanic Independence, 2006–2009 Oceanic
* Oceanic 1963. aastal ehitatud laev, 1965–1985 Oceanic, 1985–2000 StarShip Oceanic, 2000–2012 Oceanic
Horní Jiřetín

**Horní Jiřetín** (saksa keeles *Obergeorgenthal*) on linn Tšehhis Ústí maakonnas Mosti ringkonnas. Horní Jiřetín asub Saksamaa piirist natuke rohkem kui 6 km kaugusel, Mostist ligikaudu 10 km loodes.

Horní Jiřetín paikneb merepinnast 280 meetri kõrgusel.

Horní Jiřetínit on esmamainitud 1263. aastal.

## Viited
Ertil

**Ertil** on linn Venemaal Voroneži oblastis, Ertili rajooni keskus. Asub Ertili jõe ääres, 112 km Voronežist idas.

Asula tekkis 1897. aastal rajatud suhkruvabriku juurde. Linnaõigused sai 1963. aastal. 

## Viited

## Välislingid

* http://ertilcity.ru/
Michael Bishop

**John Michael Bishop** (22. veebruar 1936 – 20. märts 2026) oli Ameerika Ühendriikide immunoloog ja mikrobioloog.

Bishop lõpetas 1962. aastal Harvardi Ülikooli meditsiini erialal ning asus tööle riiklikku allergia ja nakkushaiguste instituuti. Hiljem töötas ta Saksamaal Hamburgis asuvas Heinrich Pette'i Instituudis ning 1968. aastast USA-s San Franciscos asuvas California Ülikoolis.

Bishop tegi pikka aega koostööd Harold Varmusega ning nad avastasid 1970. aastate keskel viiruse geenid, mis võivad põhjustada vähki. Avastatud nn onkogeenid ei pärinenud algselt viirusest, vaid normaalsetest rakkudest. 1989. aastal said Bishop ja Varmus oma avastuste eest Nobeli meditsiiniauhinna.

## Viited
Harold Varmus

**Harold Eliot Varmus** (sündinud 18. detsembril 1939) on Ameerika Ühendriikide onkobioloog, Nobeli auhinna laureaat.

Varmus oli aastatel 1993–1999 riikliku terviseinstituudi direktor ja aastatel 2010–2015 riikliku vähiinstituudi direktor.

1989. aastal sai Varmus koos Michael Bishopiga Nobeli meditsiiniauhinna vähki põhjustada võivate geenide avastamise eest.

## Viited
Plumlov

**Plumlov** (saksa keeles *Plumenau*, ka *Plumau* või *Blumenau*) on linn Tšehhis Olomouci maakonnas Prostějovi ringkonnas. Plumlov asub Prostějovist ligi 7 km läänes ja Olomoucist umbes 23 km edelas.

Plumlov asub merepinnast 340 meetri kõrgusel.

## Viited
Kalatš

**Kalatš** on linn Venemaal Voroneži oblastis, Kalatši rajooni keskus. Asub Tolutšejevka jõe ääres, 190 km Voronežist kagus.

Asula rajati 1716. aastal. Linnaõigused sai 1945. aastal. 

## Viited

## Välislingid

* http://gorod363.ru/
Ferndorf

**Ferndorf** (sloveeni: *Perja vas*) on vald Austria Kärnteni liidumaa Villachi maaringkonnas.

Vald ulatub Drava orust üles Mirnocki mäestikuni, mis on Nocki mägede osa, ja Millstatti järve kagukaldale. Vallaosad on Ferndorf ja Gschriet.

Algselt põllumajanduspiirkond, elanikkond sõltub tänapäeval suuresti lähedalasuva Radentheini magnesiidivabrikust ja suveturismist. Vallal on juurdepääs läbi Drava oru kulgevale Tauern Autobahnile (A10) ja Ferndorfi jaamas paralleelsele raudteeliinile Villachist Spittal an der Drausse.

## Ajalugu

*Vedendorfi* Kärnteni hertsogkonnas on esmamainitud 1391. aasta dokumendis. Tänapäevane Pauluse kirik on dokumenteeritud 1438. aastast.

Ferndorfi vald loodi pärast Märtsirevolutsiooni 1850. aastal. Aastatel 1865–1906 oli see Paternioni turulinna osa.

## Sõpruslinnad

* Ferndorf, Kreuztal, Saksamaa
* Nauen, Saksamaa
* Skoczów, Poola

## Viited
Fresach

**Fresach** (sloveeni keeles *Brežnje*) on vald Austria Kärnteni liidumaa Villachi maaringkonnas.

Vald asub Nocki mägedes (Mirnocki massiiv) Drava orust põhja pool. Edelas moodustab Drava jõgi piiri Paternioni turulinnaga. Vallaosad on Fresach, Moosach ja Tragenwinkl. Fresach on saavutanud *[[Luftkurort]]*i (õhuspaa) staatuse.

Umbes ⅔ kohalikest elanikest tunnistab protestantismi. Endine palvemaja püstitati 1784. aastal ja on säilinud oma algsel kujul, täna asub seal luterliku Kärnteni piiskopkonna muuseum.

## Ajalugu

Arheoloogilised esemed viitavad piirkonna püsivale asustamisele alates pronksiajast. Mirnocki nõlvad koloniseeriti alpislaavlaste poolt 590. aasta paiku, neile järgnesid Baieri asunikud 8. sajandil. Osana Kärnteni hertsogkonnast 976. aastast valdasid valdusi kohalikud Ortenburgi krahvid. Esimene katoliiklik kirik püstitati 12. sajandil, mis ehitati uuesti üles pärast osmanite rüüsteretke 1478. aastal. Tänapäevane hilisgooti stiilis hoone valmis 1523. aastal.

Kuigi Ortenburgide pärand läks Austria Habsburgidele, pöördus enamik kohalikust elanikkonnast 16. sajandi algul protestantismi. Ehkki Sise-Austria ertshertsogi (ja hilisema keisri) Ferdinand II (1590–1637) võimu all rakendati vastureformatsiooni karme meetmeid, jäi Fresach krüptoprotestantismi keskuseks. Alles 1781. aastal keiser Joseph II välja antud Sallivuspatendiga loodi protestantlik kihelkond. Protestantlik kirik ehitati aastatel 1949–1951.

Fresachi vald loodi 1849. aastal, 1963. aastal liideti sellega Moosach.

## Tuntud inimesi

* Franz Klammer (* 1953), mäesuusataja

## Viited
Hohenthurn

**Hohenthurn** (sloveeni keeles *Straja vas*) on vald Austria Kärnteni liidumaa Villachi maaringkonnas.

Hohenthurn asub Gaili jõe orus (*Gailtal*), lisajõe Gailitzi suubumiskoha lähedal. Vald ulatub Karni Alpide põhjanõlvale, Itaalia piiri lähedale. Vallaosad on Dreulach ja Hohenthurn.

2001. aasta rahvaloenduse andmetel on 8,3% elanikkonnast Kärnteni sloveenid.

## Ajalugu

Valla territooriumil asus eelajalooline Hallstatti asula, samuti Rooma vahitorn, mis on kujutatud vapil. Sellegipoolest on Hohenthurn (saksa: *hoher Turm* – 'kõrge torn'), mida on esmamainitud 1253. aasta dokumendis kui *Göströsdorf*, tõenäoliselt saanud nime gooti stiilis Püha Cyriacuse kiriku tornilt. Keskaegsest Ida-Alpide slaavi asustusest saati on piirkond sloveeni traditsiooni ja tavade keskus.

## Tuntud inimesi

* Matija Majar (1809–1892), Kärnteni sloveenist preester ja aktivist, teenis aastatel 1851–1867 kihelkonnakirikus Göriachi asunduses
* Karl Schnabl (* 1954), suusahüppaja

## Sõpruslinn

* Moimacco, Itaalia, aastast 2006

## Viited
Stockenboi

**Stockenboi** (sloveeni keeles *Štokboj*) on vald Austria Kärnteni liidumaa Villachi maaringkonnas.

Vald asub Gailtali Alpide orus, ulatudes Drava jõest Weißensee järveni. Vallaosad on Stockenboi, Tragail, Wiederschwing ja Ziebl.

## Ajalugu

600. aasta paiku asustasid orgu romaniseerunud keldid, kes taganesid Drava orus ülespoole rändavate alpislaavlaste ees. Ülem-Kärnteni *Lurngau* osana valdasid valdust umbes 1135. aastast kohalikud Ortenburgi krahvid. Seoses Ortenburgide hääbumisega 1418. aastal läks nende pärand Celje krahvidele ja lõpuks 1456. aastal Habsburgidest Kärnteni hertsogitele.

1518. aastal liideti Stockenboi ja selle ulatuslikud metsad Habsburgist valitseja Maximilian I käsul Paternioniga autonoomseks isandkonnaks (*Herrschaft*), mis oli algselt Dietrichsteinide valduses. 1599. aastal omandas selle Khevenhülleri aadliperekond, kes pidi aga vastureformatsiooni käigus 1629. aastal välja rändama.

Pärast 1848. aasta revolutsioone tekkisid endisest isandkonnast Stockenboi, Wiederschwingi ja Ziebli vallad. Tänapäevane vald loodi 1865. aastal.

## Viited
Weißenstein

**Weißenstein** (sloveeni keeles *Bilšak*) on linn Austria Kärnteni liidumaa Villachi maaringkonnas.

Weißenstein asub alumises Drava orus Villachist loodes. Valla kõrgeim punkt on Spitzeck (1517 m).

Weißensteini ümbruse maastik on aastaid kunstnikke köitnud ja nende loomingut tutvustatakse linna Wachaumuseumis. Teine peamine vaatamisväärsus on Neitsi Maarja kirik mäetipul, kaitseks türklaste eest.

## Viited
Luna Luna

**Luna Luna** on lõbustuspark Tallinnas Kadriorus. See asub Kadrioru pargi veerel, laste mänguväljaku ja lastemuuseumi Miiamilla kõrval. Väiksematele lastele mõeldud lõbustuspark pakub lustimist eri atraktsioonidel, millest osa on kasutamiseks vaid lastele, teised lastega koos ka täiskasvanutele. Atraktsioonide valikus on muuhulgas vaateratas, minipaadid ja Suur Hobune.

## Viited
Wernberg

**Wernberg** (sloveeni keeles *Vernberk*) on vald Austria Kärnteni liidumaa Villachi maaringkonnas.

Wernberg asub Drava jõe ääres Ossiachi Tauerni mäestiku jalamil, Villachist idas ning Ossiachi järve (põhjas), Wörthi järve (idas) ja Faaki järve (lõunas) vahel. See asub Kärnteni sloveenide traditsioonilise asuala loodeserval.

Vallaosad on Neudorf (*Nova vas*), Sand (*Pešče*), Trabenig (*Trabenče*), Umberg (*Umbar*) ja Wernberg (*Vernberk*).

## Ajalugu

Arheoloogilised leiud näitavad piirkonna varajast asustamist juba Rooma ajal. Lossi Sternbergi küla lähedal (täna varemeis) on esmamainitud Püha Pauluse kloostri umbes 1170./1180. aastal välja antud dokumendis. Wernbergi on esmamainitud dokumendis 17. novembril 1227, milles määrati kindlaks Drava silla lammutamine ja *Werdenberchi* lossi üleandmine Bambergi piiskopkonna Kärnteni valdustele.

Loss, mis paikneb kaljul Drava jõe kohal, ehitati Kärnteni hertsog Bernhardi valitsemise ajal, hiljem läks see Austria Habsburgidele. Khevenhülleri aadliperekonna valduses alates 1519. aastast, püstitati tänapäevane renessansshoone Kärnteni kuberneri Georg von Khevenhülleri (1533–1587) käsul. Osana Ossiachi kloostri mõisatest 1672. aastast, on see 1935. aastast katoliikliku Väärtusliku vere misjonärõdede valdus.

Wernbergi vald loodi 1850. aastal.

## Viited
Slizza

**Slizza** ehk **Gailitz** (friuli *Slize*, sloveeni *Ziljica*) on mägioja Itaalias ja Austrias, Gaili parempoolne lisajõgi.

## Kulg

Selle lähe asub Sella Nevea mäekuru all Julia Alpides, kus see on tuntud kui *Rio del Lago* (*Seebach*). See voolab kirde suunas läbi Lago del Predili ja Cave del Predili kaudu alla Tarvisio linna suunas. Siin siseneb see laia *Val Canale* orgu ja selle vett paisutavad mitmed lisajõed. Coccau küla lähedal ühineb sellega Rio di Fussine ja Thörli küla juures ületab see piiri Austria Kärnteni liidumaaga, kus seda Gailitziks nimetatakse. Seejärel läbib see enne Gaili suubumist Arnoldsteini.

Gailitzi veekvaliteet Austrias on pärast Arnoldsteini pliivabriku sulgemist 1987./88. aastal oluliselt paranenud. Täna on seal taas kodused kalad nagu meriforell, harjus ja isegi võldas.
Süd Autobahn

**Süd Autobahn (A2)** ('Lõunakiirtee') on kiirtee (*[[Autobahn (Austria)|Autobahn]]*) Austrias. Valminud 1999. aastal, kulgeb see Viini äärelinnast lõunasse läbi Grazi ja Klagenfurti linna Itaalia piirini Arnoldsteinis, kus see ühineb Autostrada A23-ga. Kogupikkusega 377,3 km on A2 Austria pikim kiirtee.

## Ajalugu

A2 plaanid pärinesid nn Reichsautobahni süsteemist, mis kehtestati pärast Austria anšlussi Natsi-Saksamaasse 1938. aastal. Ehitust aga ei alustatud, kuni Teise maailmasõja puhkemine lõpetas kõik teedeehitusprojektid.

Labidas löödi maasse 6. mail 1959, teetööd avati esimesel lõigul Vösendorfi Viinist lõunas ja Leobersdorfi vahel, lõik avati liikluseks 26. mail 1962. 1975. aastaks oli kiirtee valminud kuni Seebensteinini Alam-Austrias, silmapaistvalt kolme reaga mõlemas suunas. Esimene lõik Steiermargi liidumaal Gleisdorfi ja Raaba vahel avati juba 1969. aastal, sellele järgnes 1970. aastal Pörtschachi ja Villachi vaheline lõik (toona *[[Wörthi järv|Wörthersee]] Autobahn*) Kärnteni liidumaal. Marsruut lõpetati 25. novembril 1999 viimase lõigu avamisega Völkermarktist Klagenfurti.
Hambatehnik

**Hambatehnik** on spetsialist, kes koostöös hambaarst/ protesistiga valmistab suust eemaldatavaid ja suhu fikseeritud hambaproteese.

Eestis saab hambatehniku eriala omandada Tallinna Tervishoiu Kõrgkoolis. 

Hambatehniku töökeskkonnaks on hambatehniline laboratoorium.  

Hambaproteeside liigid on: totaalproteesid, büügelproteesid, ortodontilised raviaparaadid, fikseeritud hambaproteesid.

Eesti hambatehnikuid ühendab Eesti Hambatehnikute Liit.

## Vaata ka
* Hambaraviassistent
* Suuhügienist

## Viited
VU-mõõtur

**VU-meeter** on helitehnikas mõõteriist audiosignaali helirõhutaseme (helinivoo) näitamiseks (lühend VU inglise keele sõnadest *Volume Unit*, helitugevuse ühik).

Helinivood väljendatakse detsibellides (dB); selline logaritmiline skaala vastab hästi kuulmise iseärasustele. Mõõtmine detsibellides tähendab siin antud helitaseme võrdlemist teatava nullväärtusega (0 dB). Stuudiotehnikas vastab nulltasemele helirõutase +4 dBu (vt Detsibellide liigid). Seda taset ületavate detsibellide väärtusi tähistatakse plussmärgiga (nt +3 dB) ja väiksemaid väärtusi miinusmärgiga (kuni –20 dB). VU-meetrid näitavad helinivood teatava inertsiga, harilikult on ajakonstant 300 millisekundit.

VU-meetrid võeti kasutusele eelmise sajandi alguskümnendeil, kõigepealt telefonitehnikas. Algselt olid nad osutimõõteriistad, tänapäeval LED-tulpnäidikud.
Venemaa FSB Akadeemia

**Venemaa Föderatsiooni Föderaalse Julgeolekuteenistuse Akadeemia** (vene keeles *Академия Федеральной службы безопасности Российской Федерации*) on kõrgem sõjaline õppeasutus Venemaal, kus valmistatakse ette kaadriohvitsere tööks Venemaa Föderatsiooni Föderaalses Julgeolekuteenistuses või teistes Venemaa eriteenistustes, samuti Venemaa suhtes sõbralike riikide eriteenistustes.

Venemaa FSB Akadeemia asub Moskvas aadressil Mitšurinski prospekt 70.

FSB Akadeemia loeb enda asutamisaastaks 1921. aastat kui Kontrrevolutsiooni ja Sabotaaži Vastu Võitlemise Ülevenemaaline Erakorraline Komisjon lõi operatiivkaadri ettevalmistamise alalised kursused, mis 1930. aastal kujundati ümber **OGPU Juhtkooliks** (*Центральная школа ОГПУ*). 1939. aastal reorganiseeriti juhtkool siseasjade rahvakomissari Lavrenti Beria käskkirjaga **NSV Liidu NKVD [[NSV Liidu Siseasjade Rahvakomissariaadi Riikliku Julgeoleku Peavalitsus|Peavalitsuse]] Kõrgkooliks**, mis 1952. aastal nimetati ümber **NSV Liidu Riikliku Julgeoleku Ministeeriumi Kõrgkooliks** (1954. aastast **NSV Liidu KGB Kõrgkool**). 1962. aastal sai kõrgkool Dzeržinski-nimeliseks.

Pärast Nõukogude Liidu lagunemist (detsembris 1991) jätkas kõrgkool tegevust kuni augustini 1992, seejärel moodustati selle kõrgkooli baasil **Venemaa FSB Akadeemia**.

## Vilistlasi
*Juris Bojārs (1964), õigusteadlane, hilisem Läti Teaduste Akadeemia liige
*Aleksandr Bortnikov (1975)
*Vitali Fedortšuk (1960), hilisem NSV Liidu Riikliku Julgeoleku Komitee esimees (1982)
*Jevgeni Kasperski (1987), hilisem Kasperski Labaratooriumi asutaja
*Oleksandr Lõtvõnenko 
*Dmitri Patrušev (2006)
*Vladimir Putin (1979)
*Aleksandr Zverev, hilisem riigi kaitsetööstuse juhte
*Sergei Ivanov (1976)

## Vaata ka
*Välisluureakadeemia
*Sõjalis-Diplomaatiline Akadeemia
*NSV Liidu Kaitseministeeriumi Sõjaline Instituut

## Välislingid
*
*Akadeemia koduleht
Sõjalis-Diplomaatiline Akadeemia

**Venemaa Föderatsiooni Kaitseministeeriumi Sõjaväeakadeemia** (vene keeles *Военная академия Министерства обороны Российской Федерации*; varasem nimetus **Sõjalis-Diplomaatiline Akadeemia** *Военно-дипломатическая академия*) on kõrgem sõjaline õppeasutus Venemaal, kus valmistatakse ette sõjaväediplomaate (kaitseatašeesid) ja sõjaväeluure kaastöötajaid.

Akadeemia loodi teise maailmasõja ajal Moskvas. 

Pärast Nõukogude Liidu lagunemist (detsembris 1991) töötas Sõjalis-Diplomaatiline Akadeemia oma nime all 2011. aastani, seejärel sai akadeemia ametlikuks nimeks Venemaa Föderatsiooni Kaitseministeeriumi Sõjaväeakadeemia.

## Akadeemia ülemaid
*Nikolai Slavin (1949–1953)

## Akadeemia õppejõude
*Dmitri Poljakov, teaduskonna ülem (1973–1979), hiljem hukatud riigi reetmise eest (1988)

## Vilistlasi

*Georgi Bolšakov (1950), hilisem Nõukogude juhtkonna ja John Kennedy suhete vahendaja Kariibi kriisi ajal (1962)
*Igor Kostjukov, hilisem GRU juht, admiral (2019)
*Lori Kuzmin (1970), hilisem admiral (1990)
*Vladimir Rezun (1974) 
*Igor Sergun 
*Gennadi Smetanin, hilisem GRU luureresident, hukatud riigi reetmise eest (1986)
*Davith Tonojan (1997)
*Anatoli Tšepiga 

## Vaata ka
*Välisluureakadeemia
*Venemaa FSB Akadeemia
*NSV Liidu Kaitseministeeriumi Sõjaline Instituut
Piskarjovi memoriaalkalmistu

**Piskarjovi memoriaalkalmistu** (vene keeles *Пискарёвское мемориальное кладбище*) on kalmistu Peterburis Kalinini rajoonis.

Piskarjovi kalmistu rajati linna kirdeosasse 1939. aastal. Leningradi blokaadi ajal kujunes Piskarjovi memoriaalkalmistu surnud linnaelanike ja sõjaväelaste peamiseks matmiskohaks. 186 vennashauda maeti 420 000 linnaelanikku ja 70 000 sõjaväelast. Memoriaalkompleksi loomist alustati 1956. aastal. Memoriaalkompleks avati 9. mail 1960.

## Viited
Mittagskogel

**Mittagskogel** (saksa) või **Kepa** (sloveeni) on kõrgusega 2145 m ja seega kõrguselt kolmas mägi Karawankide mäestikus. See asub Sloveenia ja Austria vahelisel piiril.

Peadolomiidi ja dachsteini lubjakivi kihist koosnev massiiv kerkib Sloveeni Sava oru (lõunas) ja Austria Drava nõo (põhjas) vahelt. Selle järsk põhjakülg, mis sarnaneb ümara tipuga kaljuse püramiidiga, on Kärnteni maamärk.

Mäkke ronitakse tavaliselt Belca külast Sloveenia poolel. Berta hütini kõrgusel 1567 m võib jõuda Austria Finkensteini vallast; siit viib tavamarsruut tippu.

Mainitud 1650. aasta kaardil kui *Copan mons*, tähistab saksa oronüüm *Mittagskogel* (Keskpäevatipp) keskpäeval päikese asukohta tipu kohal. Kärnteni sloveenid kutsuvad mäge *Jepa*.
Admiraliteedi rajoon

**Admiraliteedi rajoon** (vene keeles Адмиралтейский район) on haldusüksus (rajoon) Venemaal Peterburis. Admiraliteedi rajoon asub Peterburi keskosas Neeva vasakul kaldal ja koosneb kuuest munitsipaalringkonnast.

Rajoon moodustati 11. märtsil 1994 Lenini ja Oktoobri rajoonide ühendamise tulemusel.

## Vaata ka
* Vitebski vaksal

## Viited

## Välislingid
*
Liu Yifei

**Liu Yifei** (sündinud 25. augustil 1987) on Hiina näitleja.

Tema tuntumate filmide hulka kuuluvad "Mulan", "The Forbidden Kingdom", "The Story of a Noble Family", "The Return of the Condor Heroes" jne.

## Filmid

* 2002: The Story of a Noble Family (TV)
* 2003: Demi-Gods and Semi-Devils (TV)
* 2004: Love of May
* 2004: The Love Winner
* 2005: Chinese Paladin (TV)
* 2006: The Return of the Condor Heroes (TV)
* 2006: Abao's Story
* 2008: The Forbidden Kingdom
* 2010: Love In Disguise
* 2011: White Vengeance
* 2011: A Chinese Ghost Story
* 2012: The Four
* 2012: Assassins
* 2013: The Four II
* 2014: The Four III
* 2014: Outcast
* 2015: The Third Way of Love
* 2015: Night Peacock
* 2016: So Young 2: Never Gone
* 2017:The Chinese Widow
* 2017: Hanson and the Beast
* 2017: Once Upon a Time
* 2020: Mulan

## Viited
Faradmeeter

**Faradmeeter** ehk **faradimõõtur** on  mõõtevahend elektrimahtuvuse mõõtmiseks faradites (F), harilikult osaühikutes mikrofarad (1 µF = 10−6&nbsp;F), nanofaradi (1 nF = 10−9&nbsp;F)  ja pikofarad (1 pF = 10−12&nbsp;F).

## Viited
Faaki järv

**Faaki järv** (saksa keeles *Faaker See*; sloveeni keeles *Baško jezero*) on järv Austria Kärnteni liidumaal. Pindalaga u 2,2 km² on see liidumaa suuruselt viies järv.

Järv asub Villachist kagus Drava orus, Karawankide mäestiku põhjanõlva Mittagskogeli (Kepa) mäe all. Drobollachi ja Eggi asulad põhjakaldal kuuluvad Villachi linna. Faaki küla edelas, mille järgi järv nime on saanud, kuulub Finkensteini valda. See on ainus järv Kärntenis, mis asub Drava jõe paremkaldal.

Selge türkiissinise veega Faaki järv on populaarne turismisihtkoht, mille kaldal on lai valik hotelle ja restorane. Septembris peetakse järve ääres igal aastal Euroopa suurimat mootorrattarallit European Bike Week. Kalastamine on üsna tavaline, püütakse merisiiga (*Reinanke*), kuid ka karpkala, haugi, säga ja koha.

1855. aastal inspireeris Faaki järv kohalikku preestrit Franc Treiberit looma laulu "Nmav čez izaro" ("Üle järve"), mis muutus peagi üheks tuntumaks sloveeni rahvalauluks ja mida peetakse tänapäevalgi Kärnteni sloveenide mitteametlikuks hümniks.
Marvin Ducksch

**Marvin Ducksch** (sündinud 7. märtsil 1994 Dortmundis) on Saksamaa jalgpallur, kes mängib ründajana Saksamaa kõrgliigaklubis Bremeni Werder.

Ta alustas klubikarjääri Dortmundi Borussias, mille noorteakadeemiaga liitus ta 2002. aastal. Klubi põhimeeskonnas debüteeris ta 2013. aastal. Aastatel 2012–2016 mängis ta põhiliselt Borussia reservmeeskonnas. Hooajal 2013–14 lõi ta Borussia reservmeeskonnas Saksamaa tugevuselt kolmandas liigas 12 väravat. Hooajal 2014–15 mängis ta laenul Saksamaa kõrgliigaklubis SC Paderborn.

2016. aasta juunis sõlmis ta kolmeaastase lepingu Saksamaa esiliigaklubiga FC St. Pauli. 2017. aasta jaanuaris läks ta laenul Saksamaa tugevuselt kolmanda liiga klubisse Kieli Holstein. Hooajal 2017–18	lõi ta Kieli meeskonnas Saksamaa esiliigas 18 väravat ja oli sellega liigas suurim väravakütt.

Hooajal 2018–2019 mängis ta Saksamaa kõrgliigas Düsseldorfi Fortuna ridades, kuid lõi 16 liigamänguga vaid ühe värava.

2019. aasta juunis sõlmis ta kolmeaastase lepingu Saksamaa esiliigaklubiga Hannover 96.

2021. aasta augustis sõlmis ta kolmeaastase lepingu Bremeni Werderiga. Hooajal 2021/22 lõi ta Bremeni meeskonnas Saksamaa esiliigas 20 väravat, millega oli liigas paremuselt kolmas väravakütt (lisaks lõi ta hooaja alguses ühe värava Hannover 96 eest). Samal hooajal aitas ta Bremenil Saksamaa kõrgliigasse jõuda. Hooajal 2022/23 lõi Ducksch Saksamaa kõrgliigas 12 väravat.

Aastatel 2009–2012 mängis Ducksch Saksamaa noortekoondistes ning võitis 2011. aastal Saksamaa kuni 17-aastaste koondisega Euroopa omavanuste meistrivõistlustel hõbemedali ja noorte maailmameistrivõistlustel pronksmedali.
Ömer Toprak

**Ömer Toprak** (sündinud 21. juulil 1989 Lääne-Saksamaal Ravensburgis) on Türgi jalgpallur, kes mängib keskkaitsjana Saksamaa esiliiga klubis Bremeni Werder.

Aastatel 2008–2011 mängis ta SC Freiburgis. Seejärel liitus ta Leverkuseni Bayeriga, kus mängis kuus hooaega. Hooajal 2013–14 valis Saksamaa spordiajakiri kicker ta Bundesliga hooaja sümboolsesse koosseisu.

2017. aastal liitus ta Dortmundi Borussiaga. 2019. aastal võitis ta klubiga Saksamaa superkarika.

2019. aasta augustis läks ta laenule Werderi, kellega liitus hooaja lõpus püsivalt.

2008. aastal tuli Toprak Saksamaa kuni 19-aastaste koondisega Euroopa omavanuste meistriks. Aastatel 2011–2017 mängis ta Türgi jalgpallikoondises 27 korda ja lõi kaks väravat.
Vassili saare rajoon

**Vassili saare rajoon** (vene keeles *Василеостровский район*) on haldusüksus (rajoon) Venemaal Peterburis. Rajoon hõlmab Vassili saart, Dekabristide saart ja väikest Põhjasaart. Rajooni kuulub viis munitsipaalringkonda.

Rajoon moodustati 1917. aastal.

## Vaata ka
*Smolenka õigeusu kalmistu
*Smolenka luteri kalmistu

## Välislingid
*
Neeva rajoon

**Neeva rajoon** (vene keeles *Невский район*) on haldusüksus (rajoon) Venemaal Peterburis. Rajooni kuulub üheksa munitsipaalringkonda. Neeva rajoon on ainus Peterburi rajoon, mis asub Neeva jõe mõlemal kaldal.

Rajoon moodustati 1917. aasta märtsis.

2013. aastal läbi viidud uuringu kohaselt oli Neeva rajoon kõigist Peterburi rajoonidest kõige ebaturvalisem.

## Viited
Keskrajoon (Peterburi)

**Keskrajoon** (vene keeles *Центральный район*) on haldusüksus (rajoon) Venemaal Peterburis. Rajooni kuulub kuus munitsipaalringkonda.

Rajoon moodustati 11. märtsil 1994 Dzeržinski, Kuibõševi ja Smolnõi rajooni ühendamise tulemusel.

2013. aastal tehtud uuringu kohaselt oli Keskrajoonis kõigist Peterburi rajoonidest kõige kõrgem elukvaliteet.

## Viited

## Vaata ka
* Moskva vaksal

## Välislingid
*
Moskva rajoon (Peterburi)

**Moskva rajoon** (vene keeles *Московский район*) on haldusüksus (rajoon) Venemaal Peterburis. Rajooni kuulub viis munitsipaalringkonda.

Rajoon on moodustatud 1919. aastal, praegustes piirides on alates 1965. aastast.

## Viited
Kurortnõi rajoon

**Kurortnõi rajoon** (vene keeles *Курортный район*) on haldusüksus (rajoon) Venemaal Peterburis. Rajoon asub linna loodeosas Soome lahe rannikul ja on pindala poolest suurim Peterburi rajoon. Rajooni kuulub üksteist munitsipaalringkonda.

Rajoon moodustati 1946. aastal ja kandis kuni 1994. aastani Sestroretski rajooni nime.
Primorski rajoon (Peterburi)

**Primorski rajoon** (vene keeles *Приморский район*) on haldusüksus (rajoon) Venemaal Peterburis. Rajoon asub linna loodeosas Soome lahe kaldal. Primorski rajoon on elanike arvu poolest suurim Peterburi rajoon. Rajooni kuulub kaheksa munitsipaalringkonda.

Rajoon moodustati 1936. aastal ja kandis aastatel 1949–1989 Ždanovi rajooni nime. 1977. aastal ühendati rajooniga Lahta, Olgino ja Kamenka ning 1980. aastal Lissi Noss.

Primorski rajoonis asub 462 meetri kõrgune pilvelõhkuja Lahta Keskus, mis on nii Venemaa kui ka Euroopa kõrgeim hoone.

## Viited
Brennsee

**Brennsee**, ka **Feldsee**, on järv Austria Kärnteni liidumaal.

Järv asub Gegendtalis, kulgedes idast läände läbi Gurktali Alpide (Nocki mäed). Mirnocki massiivi varjuline järsk nõlv lõunas on kaetud metsaga, samas põhjakaldal on alpikarjamaad ja talud. Brennsee asub täielikult Feld am See vallas.

## Limnoloogia

Järve toidavad peamiselt põhjavesi ja mõned väikesed ojad põhjas. Järve läänepoolses otsas viib lühike oja vee Kleinkirchheimer Bachi, mis ise voolab Radenthein-Döbriachis Millstatti järve (kui Riegerbach). Holomiktiline vesi ulatub suviti 23 °C-ni. Ümberkaudsed asulad on 1970. aastatest ühendatud kanalisatsioonsüsteemiga, kuid põllumajanduslik heide on osutunud problemaatiliseks, põhjustades eutrofeerumist koos veetaimede ja vetikate vohamisega. Hiljutised jõupingutused on vee kvaliteeti otsustavalt parandanud.

Kalapüügikoht on tavaline, peamiselt haug ja karpkala, kuid ka säga, ahven, särg, roosärg ja viidikas. Hääbunud jõevähipopulatsiooni taastamiseks on tehtud mitu katset.
Tuskari kaljud

**Tuskari kaljud** (iiri keeles *An Tuscar*, inglise keeles *Tuskar Rock*) on kaljude rühm, mis asuvad 11 km Wexfordi krahvkonnast kagus. Nendel on hukkunud rohkem laevu, kui mujal Iirimaa rannikul. Piirkonnas on loendatud 176 vrakki.

Alates 1990. aastate keskpaigast puudub kaljudel asustus.

## Vaata ka
*Aer Linguse lend 712
Afritzi järv

**Afritzi järv** on järv Austrias Kärnteni liidumaal.

Järv asub Gegendtali orus, kulgedes idast läände läbi Nocki mägede Gurktali Alpides. Kuigi järv on nime saanud idakaldal asuva Afritzi küla järgi, kuulub see halduslikult Feld am See valda. Veelahe eraldab selle Brennsee järvest. Järve suubub mitu oja, väljavool toimub Afritzi oja kaudu Drava jõkke Villachi lähedal.

See on suviti populaarne suplusjärv, lõunakaldal asub kaks avalikku välibasseini ja kämpingupaik.
Lillemets

**Lillemets** on eesti perekonnanimi.

2021. aasta 1. jaanuari seisuga oli Eestis perekonnanimi Lillemets 408 inimesel: 208 mehel ja 200 naisel. Perekonnanimede levikult on Lillemets meeste puhul 275. kohal ja naiste puhul 342. kohal. Nimi Lillemets on levinuim Võru maakonnas, kus neid on 10 000 elaniku kohta 8,48.

## Nime kandjaid
*Enn Lillemets, eesti kirjanik (1958–)
*Marica Lillemets, eesti ajakirjanik (1958–)
*Olev Lillemets (Olle Lauli), eesti kirjanik ja riigiametnik
*Risto Lillemets, eesti kümnevõistleja
*...

## Viited
Krasnogvardeiski rajoon (Peterburi)

**Krasnogvardeiski rajoon** (vene keeles *Красногвардейский район*) on haldusüksus (rajoon) Venemaal Peterburis. Rajoon asub linna kirdeosas ja sellesse kuulub viis munitsipaalringkonda.

Rajoon on moodustatud 1973. aastal.

## Vaata ka
* Laadoga vaksal

## Välislingid
*
Kolpino rajoon

**Kolpino rajoon** (vene keeles *Колпинский район*) on haldusüksus (rajoon) Venemaal Peterburis. Rajoon asub linna kaguosas ja sellesse kuulub kuus munitsipaalringkonda.

Rajoon moodustati 1936. aastal.

2013. aastal läbi viidud uuringu kohaselt oli Kolpino rajoonis kõigist Peterburi rajoonidest kõige madalam elukvaliteet.

## Viited
Ossiachi Tauern

**Ossiachi [[Tauern]]** (saksa: *Ossiacher Tauern*, sloveeni: *Osojske Ture*, kohalikult vaid *Turje*) on metsane mäeahelik Austria Kärnteni liidumaal Ossiachi järve (loodes) ja Wörthi järve (kagus) vahel. Ossiachi Tauerni kõrgeim punkt on *Taubenbühel* (1069 m). Selle läänepoolses otsas silmatorkaval mäel asuvad Landskroni lossi varemed. Mitte kaugel taasavatud lossist, mida nüüd kasutatakse restorani ja jahikullikasvandusena, saavad matkalised liituda Tauerni matkarajaga **Jungfernsprungi** juurde, mis on järsult Ossiachi järve langev kaljumoodustis, kust avaneb ulatuslik vaade järve lääneosale ja Gerlitzele. Villachist paistab vana karjäär, mis kuni viimase ajani tootis Kärnteni jõeehituseks kive. Ossiachi Tauernis on ka mitu vana kaevandusgaleriid. Sajandeid tagasi kaevandati siin tsinki ja muid maake.

Kõnekeeles nimetatakse Ossiachi Tauernit ka *Die kleinen Tauern* ("väike Tauern"). Tauerni asunduse kohal seisab väike Tauerni kirik. Kirdes, üle Bleistatti oja asuvad Prägradi lossi varemed.

## Idaosa


Pilt:Feldkirchen Sankt Nikolai 01112009 91.jpg|Sankt Nikolai, Feldkirchen in Kärnten
Pilt:Pernegg Herbstlandschaft 01112009 32.jpg|Maakoht Perneggi lähedal, Feldkirchen in Kärnten
Pilt:Pernegg Westeinfahrt 01112009 11.jpg|Pernegg, Feldkirchen in Kärnten
Völkermarkti ringkond

**Völkermarkti ringkond** on ringkond Austrias Kärnteni liidumaal.

## Haldusjaotus

Linnad:

* Bleiburg (sloveeni *Pliberk*)
* Völkermarkt (sloveeni *Velikovec*)

Turuvallad (*Marktgemeinden*):

* Eberndorf (sloveeni *Dobrla vas*)
* Eisenkappel-Vellach (sloveeni *Železna Kapla-Bela*)
* Griffen (sloveeni *Grebinj*)

Harilikud vallad:

* Diex (sloveeni *Djekše*)
* Feistritz ob Bleiburg (sloveeni *Bistrica pri Pliberku*)
* Gallizien (sloveeni *Galicija*)
* Globasnitz (sloveeni *Globasnica*)
* Neuhaus (sloveeni *Suha*)
* Ruden (sloveeni *Ruda*)
* Sankt Kanzian am Klopeiner See (sloveeni *Škocijan*)
* Sittersdorf (sloveeni *Žitara vas*)
Viiburi rajoon (Peterburi)

**Viiburi rajoon** (vene keeles *Выборгский район*) on haldusüksus (rajoon) Venemaal Peterburis. Rajoon asub linna põhjaosas ja sellesse kuulub kaheksa munitsipaalringkonda.

Rajoon on moodustatud 1917. aastal. Aastatel 1952–1958 kandis rajoon Stalini rajooni nime.

Praegustes piirides on Viiburi rajoon alates 1988. aastast.

## Viited
Kirovi rajoon (Peterburi)

**Kirovi rajoon** (vene keeles *Кировский район*) on haldusüksus (rajoon) Venemaal Peterburis. Rajoon asub südalinnast edelas ja sellesse kuulub seitse munitsipaalringkonda.

Rajoon moodustati 1917. aastal ja see kandis esialgu Peterhofi rajooni nime. Praegust nime kannab rajoon alates 1934. aasta detsembrist. Tänastes piirides on Kirovi rajoon alates 1973. aastast.

## Viited
Kalinini rajoon (Peterburi)

**Kalinini rajoon** (vene keeles *Калининский район*) on haldusüksus (rajoon) Venemaal Peterburis. Rajoon asub linna põhjaosas ja sellesse kuulub seitse munitsipaalringkonda.

Rajoon on moodustatud 1936. aastal, praeguse nime sai 1946. aasta augustis. Praegustes piirides on rajoon alates 1973. aastast, mil Kalinini rajoonist eraldati Krasnogvardeiski rajoon.

Kalinini rajoonis asuvad Piskarjovi memoriaalkalmistu ja Bogoslovskoje kalmistu.

## Vaata ka
* Soome vaksal

## Välislingid
*
Paljassaare reoveepuhastusjaam

**Paljassaare reoveepuhastusjaam** on ettevõtte Tallinna Vesi üks kahest veepuhastusjaamast (teine on Ülemiste veepuhastusjaam). See teenindab rohkem kui 400 000 inimest ning sinna jõuab ühisvoolse kanalisatsiooni kaudu ka sademevesi.

Reoveepuhastuse käigus tekib kõrvalsaadusena reoveesete, millest valmistatakse haljastusmulda.

## Pilte
Paljassaare reoveepuhastusjaam 1987. aastal Jaan Künnapi fotodel:

Paljassaare reoveepuhastusjaam 87 (13).jpg
Paljassaare reoveepuhastusjaam 87 (14).jpg
Paljassaare reoveepuhastusjaam 87 (15).jpg
Paljassaare reoveepuhastusjaam 87 (18).jpg
Paljassaare reoveepuhastusjaam 87 (20).jpg
Paljassaare reoveepuhastusjaam 87 (21).jpg


## Välislingid

* "Paljassaare jaam hakkab peagi rohkem reovett vastu võtma" ERR, 17. november 2020
Frunze rajoon

**Frunze rajoon** (vene keeles *Фрунзенский район*) on haldusüksus (rajoon) Venemaal Peterburis. Rajoon asub südalinnast kagu pool ja sellesse kuulub kuus munitsipaalringkonda.

Rajoon on moodustatud 9. aprillil 1936. Praegustes piirides on rajoon alates 1978. aastast.
Kroonlinna rajoon

**Kroonlinna rajoon** (vene keeles *Кронштадтский район*) on haldusüksus (rajoon) Venemaal Peterburis. Rajoon hõlmab Soome lahes Kotlini saarel asuva Kroonlinna.

Kroonlinna rajoon on kõige väiksema elanike arvuga Peterburi rajoon.

## Viited
Petrogradi rajoon

**Petrogradi rajoon** (vene keeles *Петроградский район*) on haldusüksus (rajoon) Venemaal Peterburis. Rajoon asub Neeva deltas ja hõlmab Petrogradi saart, Aptekarski saart, Jelagini saar ja mõnesid väiksemaid saari. Rajooni kuulub kuus munitsipaalringkonda.

Petrogradi rajoon on moodustatud 1917. aastal.

## Välislingid
*
Puškini rajoon

**Puškini rajoon** (vene keeles *Пушкинский район *) on haldusüksus (rajoon) Venemaal Peterburis. Rajoon asub linna lõunaosas ja sellesse kuulub kuus munitsipaalringkonda (sealhulgas Puškini ja Pavlovski linnad).

Rajoon on moodustatud 1938. aastal.
Jáchymov

**Jáchymov** (saksa keeles *Sankt Joachimsthal*) on linn Karlovy Vary maakonnas Karlovy Vary ringkonnas. Jáchymovi kesklinn asub Saksamaa piirist 5 kilomeetri kaugusel ja Karlovy Varyst ligikaudu 15 km põhjakirdes.

Jáchymov paikneb merepinnast 672 meetri kõrgusel.

Jáchymovit on esmamainitud 1510. aastal, kui seal leiti hõbedat ja algas hõbedamaagi kaevandamine.

Jáchymovi vanalinn on alates 10. septembrist 1992 ajalooline linnakaitseala.

## Viited
Tiits

**Tiits** on eesti perekonnanimi.

2021. aasta 1. jaanuari seisuga oli Eestis perekonnanimi Tiits 426 inimesel: 219 mehel ja 207 naisel. Perekonnanimede levikult on Tiits meeste puhul 270. kohal ja naiste puhul 302. kohal. Nimi Tiits on levinuim Rapla maakonnas, kus neid on 10 000 elaniku kohta 11,08.

## Nime kandjaid
*Edgar Tiits, eesti veemotosportlane (1923–1990) 
*Tõiv Tiits, eesti koorijuht ja kultuurikorraldaja (1968–)
*Tõnu Tiits, eesti kirimaletaja, sporditegelane ja pedagoog (1937–2016)
*...

## Viited
Turuhhansk

**Turuhhansk** (kuni 1924. aastani **Monastõrskoje**, aastatel 1924–1930 **Novo-Turuhhansk**) on küla Venemaal Krasnojarski krais, Turuhhanski rajooni halduskeskus. Turuhhansk asub kohas, kus Alam-Tunguska suubub Jenisseisse.

Turuhhanskis on lennujaam ja jõesadam.
Roograhu sadam

**Roograhu sadam** (sadamakood EE RGR) on sadam Hiiu maakonnas Hiiumaa vallas, Hiiessaare külas. Sadamat peab OÜ Roograhu Sadam. Sadamakapten on Raivo Kreis.

Roograhu sadamas osutatakse sadamateenuseid vaid alla 24-meetrise kogupikkusega veesõidukitele (väikesadam).

## Viited

## Välislingid
*Roograhu sadam Sadamaregistris
*Juhuslikust kinnisvarakuulutusest sündis pea miljoni euro suurune investeering, arileht.delfi.ee, 27. juuli 2021
Petrodvoretsi rajoon

**Petrodvoretsi rajoon** (vene keeles *Петродворцовый район*) on haldusüksus (rajoon) Venemaal Peterburis. Rajoon asub linna edelaosas Soome lahe lõunakaldal. Rajooni kuulub kolm munitsipaalringkonda (Peterhof, Lomonossov, Strelna).

Rajoon on moodustatud 1938. aastal, kuni 1944. aastani kandis Peterhofi rajooni nime.
Valguse Tee Vabakogudus

**EEVL Valguse Tee Vabakogudus** peakorter asub Tallinnas aadressil Purje 8. Kogudust juhib pastor Mart Metsala. 

Koosolekud toimuvad pühapäeviti kell 11.00 aadressil Purje 8 (Pirita TOP Kirikus).

## Viited

## Välislingid
* Valguse Tee Vabakogudus
Zamoskvoretšje

**Zamoskvoretšje** on rajoon (munitsipaalringkond) Moskvas, mis kuulub Kesklinna haldusringkonda.

Rajoonis asub viis metroojaama. 

Tänastes piirides on Zamoskvoretšje rajoon alates 5. juulist 1995.

## Viited
Ždánice

**Ždánice** (saksa keeles *Steinitz*) on linn Tšehhis Lõuna-Morava maakonnas Hodoníni ringkonnas. Ždánice asub Hodonínist umbes 25 km põhjas ja Brnost ligikaudu 34 km idakagus.

Ždánice asub merepinnast 226 meetri kõrgusel.

Asulat on esmamainitud 1349. aastal. Linnaks sai Ždánice 24. novembril 1990.

Linnas asub observatoorium-planetaarium.

## Viited
William Slayter

Sir **William Rudolph Slayter** (13. veebruar 1896 Chicago Illinoisi osariik – 30. aprill 1971 Gosport Inglismaa) oli Ameerika Ühendriikide päritolu Kuningliku Mereväe vanemohvitser.